**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2018 m. rugsėjo 3 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos energetikos ministerija |
| **Veiksmų programos prioriteto numeris ir pavadinimas:** | 4 Prioritetas „Energijos efektyvumo ir atsinaujinančių išteklių energijos gamybos ir naudojimo skatinimas“ |
| **Veiksmų programos konkretaus uždavinio numeris ir pavadinimas:** | 4.3.1. konkretus uždavinys „Sumažinti energijos suvartojimą viešojoje infrastruktūroje ir daugiabučiuose namuose“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | 04.3.1-FM-F-105 „Energijos vartojimo efektyvumo didinimas viešojoje infrastruktūroje“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 79 645 505 eurų |
| **Pagal priemonę remiamos veiklos:** | * miestų gatvių apšvietimo modernizavimas didinant energijos vartojimo efektyvumą;
* valstybei nuosavybės teise priklausančių šildomų ir (arba) vėsinamų viešųjų pastatų atnaujinimas didinant energijos vartojimo efektyvumą.
 |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:****🗹** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas Regionų projektų planavimasProjektų konkursas Tęstinė projektų atranka**🗹** Finansinė priemonė |
|  **x SPECIALUSIS PROJEKTŲ ATRANKOS KRITERIJUS** **PRIORITETINIS PROJEKTŲ ATRANKOS KRITERIJUS** |  **Nustatymas** **X Keitimas** **(Kriterijus patvirtintas 2014-12-11, pakeistas 2016-01-14)** |
| **Projektų atrankos kriterijaus numeris ir pavadinimas:** | 1.Galutinių naudos gavėjų įgyvendinamas projektas turi atitikti [Nacionalinės energetinės nepriklausomybės strategijos](https://e-seimas.lrs.lt/portal/legalAct/lt/TAD/TAIS.429490/ywvsRQhuqs) nuostatas ir, kai taikoma, Viešųjų pastatų energinio efektyvumo didinimo programos nuostatas. |
| **Projektų atrankos kriterijaus vertinimo aspektai ir paaiškinimai:** | Laikoma, kad galutinio naudos gavėjo numatomas vykdyti projektas prisideda prie [Nacionalinės energetinės nepriklausomybės strategijos](https://e-seimas.lrs.lt/portal/legalAct/lt/TAD/TAIS.429490/ywvsRQhuqs) ~~11~~**33.1** ~~punkto~~**papunkčio** įgyvendinimo, jei šiuo projektu bus ~~mažinamas energijos suvartojimas~~**užtikrintas energijos vartojimo efektyvumo padidėjimas.**Jei projekto įgyvendinama veikla yra „valstybei nuosavybės teise priklausančių šildomų ir (arba) vėsinamų viešųjų pastatų atnaujinimas didinant energijos vartojimo efektyvumą“, laikoma, kad pastatas, kurį ketinama atnaujinti, atitinka Viešųjų pastatų energinio efektyvumo didinimo programą, jei skiriant finansavimą:* pastato energetinio naudingumo klasė – žemesnė kaip C;

Numatoma galutines energijos sąnaudas atnaujinamame pastate sumažinti ne mažiau kaip 30 proc. |
| **Projektų atrankos kriterijaus pasirinkimo pagrindimas:** | [Nacionalinės energetinės nepriklausomybės strategijos](https://e-seimas.lrs.lt/portal/legalAct/lt/TAD/TAIS.429490/ywvsRQhuqs) ~~11 punkte~~ **33.1 papunktyje** numatyta, kad **įgyvendinant energijos vartojimo efektyvumo didinimo tikslą, bus siekiama iki 2020 metų užtikrinti energijos vartojimo efektyvumo didinimo srityje nustatytų ES reikalavimų Lietuvai įgyvendinimą, t. y. skaičiuojant suminiu būdu sutaupyti 11,67 TWh energijos.** ~~energetinio efektyvumo didinimo srityje iki 2020 metų bus siekiama kiekvienais metais po 1,5 procento didinti energijos vartojimo efektyvumą ir taip stiprinti Lietuvos energetinę nepriklausomybę, konkurencingumą ir darnią plėtrą, todėl turi būti finansuojami tik tiek galutinių naudos gavėjų įgyvendinami projektai, kuriais bus mažinamas energijos suvartojimas.~~ Jei galutinio naudos gavėjo projekto įgyvendinama veikla yra „valstybei nuosavybės teise priklausančių šildomų ir (arba) vėsinamų viešųjų pastatų atnaujinimas didinant energijos vartojimo efektyvumą“, toks projektas turi atitikti Viešųjų pastatų energinio efektyvumo didinimo programos nuostatas:* vadovaujantis Viešųjų pastatų energinio efektyvumo didinimo programos 13.1 papunkčiu, turi būti pasiekta mažiausiai C pastato energinio naudingumo klasė, todėl skiriant finansavimą galutinio naudos gavėjo projektui pastato energetinio naudingumo klasė turi būti žemesnė kaip C.

Viešųjų pastatų energinio efektyvumo didinimo programos 12 punkte nurodytas tikslas yra didinti energijos vartojimo viešiesiems pastatams šildyti ir apšviesti efektyvumą ir atnaujintuose viešuosiuose pastatuose iki 2020 metų sutaupyti 60 GWh metinės pirminės energijos, todėl galutinės energijos sąnaudos atnaujinamame pastate turi būti sumažintos ne mažiau kaip 30 proc. Minimalus energijos sąnaudų sumažinimo dydis (30 proc.) nustatytas įvertinus 2002–2013 m. laikotarpiu įgyvendintų viešųjų pastatų atnaujinimo projektais pasiektus galutinės energijos sąnaudų sumažėjimus (šiuo laikotarpiu atnaujintuose pastatuose šiluminės energijos sąnaudos vidutiniškai buvo sumažintos 25 proc.) ir 2014–2015 m. atliktų energijos vartojimo auditų ataskaitose pateiktų projektinių energinio naudingumo sertifikatų duomenis. Atsižvelgiant į rezultatus, pasiektus viešųjų pastatų atnaujinimo procese, nustatytas reikalavimas bent 30 proc. sumažinti galutinės (t. y. šiluminės ir elektros) energijos sąnaudas.**Keitimo priežastys:** Lietuvos Respublikos Seimas 2018 m. birželio 21 d. nutarimu Nr. XIII-1288[[1]](#footnote-1) patvirtino [Nacionalinės energetinės nepriklausomybės strategijos](https://e-seimas.lrs.lt/portal/legalAct/lt/TAD/TAIS.429490/ywvsRQhuqs) pakeitimą (įsigaliojo 2018 m. birželio 30 d.) |
| **x SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** |  **Nustatymas** **X Keitimas** **(Kriterijus patvirtintas 2014-12-11)** |
| **Projektų atrankos kriterijaus numeris ir pavadinimas:** | ~~3~~**2**. Galutinio naudos gavėjo įgyvendinamas miesto gatvių apšvietimo modernizavimo projektas turi sutaupyti bent 40 proc. elektros energijos per metus.  |
| **Projektų atrankos kriterijaus vertinimo aspektai ir paaiškinimai:** | Jei projekto įgyvendinama veikla yra „miestų gatvių apšvietimo modernizavimas didinant energijos vartojimo efektyvumą“, laikoma, kad galutinio naudos gavėjo projektas atitinka šį kriterijų, jei skiriant finansavimą numatyta, kad galutinio naudos gavėjo projektu bent 40 proc. bus sumažintas suvartojamas elektros energijos kiekis. |
| **x SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** |  **Nustatymas** **X Keitimas** **Kriterijus patvirtintas 2014-12-11** |
| **Projektų atrankos kriterijaus numeris ir pavadinimas:** | ~~4~~**3**. Fondų fondo valdytojas ir (arba) finansinės priemonės valdytojas, jei nesteigiamas fondų fondas, yra juridinis asmuo, kuris turi teisę įgyvendinti projektą pagal [2013 m. gruodžio 17 d. Europos Parlamento ir Tarybos reglamento (ES) Nr. 1303/2013,](https://eur-lex.europa.eu/legal-content/LT/TXT/PDF/?uri=CELEX:32013R1303&from=lt) kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, 2013 L 347, p. 320) (toliau – Reglamentas (ES) Nr. 1303/2013), 38 straipsnio 4 dalies b punkto ii papunktį.  |
| **Projektų atrankos kriterijaus vertinimo aspektai ir paaiškinimai:** | Bus vertinama ar fondų fondo valdytojas ir (arba) finansinės priemonės valdytojas, jei nesteigiamas fondų fondas, yra juridinis asmuo – valstybėje narėje įsteigta finansų įstaiga, kurios tikslas – siekti viešųjų interesų kontroliuojant valdžios institucijai, kaip tai numatyta [Reglamento (ES) Nr. 1303/2013](https://eur-lex.europa.eu/legal-content/LT/TXT/PDF/?uri=CELEX:32013R1303&from=lt) 38 straipsnio 4 dalies b punkto ii papunktyje. Kriterijus atitinka energijos efektyvumo išankstinio (ex–ante) vertinimo rezultatus, kuriems pritarta Viešosios infrastruktūros ir energinio efektyvumo projektų vertinimų ir priežiūros komiteto, sudaryto [Lietuvos Respublikos finansų ministro 2014 m. birželio 27 d. įsakymu Nr. 1K-200](https://www.e-tar.lt/portal/lt/legalAct/2922d5a0002b11e4bfca9cc6968de163/UABjGQpbsh) „Dėl Viešosios infrastruktūros ir energinio efektyvumo projektų vertinimų ir priežiūros komiteto sudarymo“, 2014 m. lapkričio 7 d. posėdžio protokolu Nr. 5 (24.41) ir kurie pristatyti 2014 m. lapkričio 13 d. vykusio 2014–2020 metų Europos Sąjungos fondų investicijų veiksmų programos stebėsenos komiteto posėdžio metu. |
| **x SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** |  **Nustatymas** **X Keitimas** **Kriterijus patvirtintas 2014-12-11** |
| **Projektų atrankos kriterijaus numeris ir pavadinimas:** | ~~5~~**4**. Fondų fondo valdytojas ir (arba) finansinės priemonės valdytojas, jei nesteigiamas fondų fondas, turi patirties energinio efektyvumo projektų finansavimo, taikant finansines priemones, srityje.  |
| **Projektų atrankos kriterijaus vertinimo aspektai ir paaiškinimai:** | Bus vertinama ar fondų fondo valdytojas ir (arba) finansinės priemonės valdytojas, jei nesteigiamas fondų fondas, turi patirties energinio efektyvumo projektų finansavimo, taikant finansines priemones, srityje, t. y. valdė kontroliuojantįjį fondą arba pats teikė finansavimą (paskolas, garantijas, investavo į įmonių kapitalą) energinio efektyvumo projektams (daugiabučių namų, viešųjų pastatų, aukštųjų ir profesinio mokymo įstaigų bendrabučių atnaujinimo ar gatvių apšvietimo modernizavimo ir pan.). |

 Viceministras \_\_\_\_\_\_\_\_\_\_\_\_\_\_\_\_\_\_\_ Vidmantas Macevičius\_\_

 (ministerijos atsakingo asmens pareigų pavadinimas) (parašas) (vardas ir pavardė)

1. „Dėl Lietuvos Respublikos Seimo 2012 m. birželio 26 d. nutarimo Nr. XI-2133 „Dėl Nacionalinės energetinės nepriklausomybės strategijos patvirtinimo“ pakeitimo“ [↑](#footnote-ref-1)